REGLER FOR BRUK AV RIDEHALL OG UTEBANE

FUSA HESTESPORTLAG

· Benytt ridestier fram og tilbake til hovedveien og anlegget ellers.

· Gi beskjed til de andre når du kommer inn i banen.

· Det er påbudt med hjelm i ridehallen, utebanen og på Fusa Hestesportlag’s område.

· Grinden/vantet til ridebanen skal være lukket når det er hester i banen.

· På- og avstigning skal gjøres med hensyn til andre ryttere, hovedsakelig utenfor firkantsporet. 

· Hold til høyre når du møter andre (venstre mot venstre).

· Firkantsporet har forkjørsrett, storvolte har vikeplikt for firkantsporet.

· Skritt foregår innenfor sporet.

· Holdt skal ikke forekomme på firkantsporet.

· Ridning kommer før longering. Påbegynt longeringsøkt kan fullføres. Det er ikke lov å entre banen når hingst longeres.


Spør om lov til å longere hvis det er andre i hallen. Longering skal foregå kontrollert, (spesielt viktig med andre i banen)

      Det er ikke lov å longere når det er hingst i banen.

· Det skal aldri longeres eller rides på en og samme volten hele økten. Dette for å få jevn slitasje på banen. 

· Dersom det etter en økt er gjennomtramp (hull) i underlaget, skal disse jevnes ut.

· Det er ikke lov å ha hesten løs i ridehallen. Dette kan gjøres på utebanen. Løse hester skal ha tilsyn. Løshopping skal foregå som en arrangert trening.

· Det er forbudt å hoppe uten en person over 18 år tilstede.

· Sprangmaterialet skal fjernes straks etter bruk.

· På begge banene skal det møkkes FØR en forlater ridebanen. Dette gjelder uavhengig av om en skal ri flere hester, møkken fjernes etter hver hest!

Mislighold av dette vil føre til straffegebyr på kr 500, og 2 uker utestengelse av ridehallen/ridebanen.

· Det er båndtvang på hund ved arrangement og rideskole undervisning på hele FHSL’s område.

· En plikter å følge anvist timeplan for bruk av anlegget.

Vis hensyn til andre bruker og anlegget så får både hest og rytter en trivelig opplevelse!!

Strandvik, 01.10.2018
